X 
Dr. phil. V. Nordmann gav en Meddelelse: Nørre Lyngby-Aflej- 
ringen endnu engang! (Se Danmarks geologiske Undersøgelse, 
II. Række, Nr. 29. 1915). 
Den 14. Maj 19 15. Dr. phil. A. C. Johansen gav en Meddelelse om de 
af ham og Statskonsulent Lø fting foretagne Undersøgelser angaaende 
Laksen og Ørreden i Gudenaa, særlig med Hensyn til Væksten af 
de unge Individer af disse Arter. 
I Efteraaret og ved Vinterens Begyndelse, navnlig i November 
og December, lægger Laksen og Ørreden deres Æg i Gudenaa. 
Ørreden yngler paa mangfoldige Lokaliteter, dels i selve Gudenaa, 
hvor der er nogenlunde stærk Strøm og gruset Bund, dels i de til¬ 
stødende Aaer og Bække. Laksen er mere kræsen i sit Valg af 
Gydepladser. Den fordrer ogsaa stærk Strøm og gruset Bund, men 
gaar næppe op i meget smaa Aaer og Bække. 
Ved Foraarets Begyndelse udklækkes Ungerne af baade Ørred 
og Laks. Ved en Række Maalinger af Fisken til forskellige Aars- 
tider i Forbindelse med Undersøgelse af Skællene har vi kunnet 
konstatere, hvor hurtigt Individerne af begge Arter vokser. 
✓ 
I den Tid de unge Laks og de unge Havørreder opholder sig i 
Gudenaa, er deres Vækst omtrent lige hurtig. For Ørredens Ved¬ 
kommende er Væksten af de unge Individer fulgt fra Maaned til 
Maaned i Sommerens Løb. I Foraaret og Forsommeren andrager 
Gennemsnitsvæksten godt 1 cm pr. Maaned, men om Efteraaret og 
Vinteren er Væksten langt ringere. De ca. 14 Maaneder gamle Laks 
og Havørreder har en Længde fra ca. 8 til ca. 15 cm, og de største 
af disse vandrer nu i April og Maj Maaned ud til Fjorden eller 
Havet. De fleste Individer udvandrer dog først som 2-aarige, og de 
har da en Længde fra ca. 14 til ca. 25 cm. 
I Randers Fjord findes der i Vintertiden mange blanke Hav¬ 
ørreder, der delvis er indvandrede fra Havet, men der kendes fra 
Gudenaa ikke med Sikkerhed noget Eksempel paa, at nogen af 
disse har søgt op til Gydepladserne i Vintertiden. Havørredens Op¬ 
gang til Gydepladserne foregaar i Tiden fra Juni til December. Kun 
ganske enkelte gaar op allerede i Maj. Laksens Opgang til Gydeplad¬ 
serne foregaar som bekendt baade i Vintertiden og i Sommertiden. De 
Laks, der gaar op i Vintertiden, har næsten alle tilbragt 2 V 2 til hen- 
imod 3 Aar i Havet uden Afbrydelse. De har en sølvblank 
Farve og i Reglen en Længde fra ca. 85 til ca. 105 cm. Blandt 28 Vinter¬ 
laks har vi kun fundet 1 Individ, der for anden Gang søger ind fra 
Havet for at gyde. Det var en Laks paa 102 cm Længde, der fangedes 
i Gudenaa ved Randers d. 1. April 1914. Dens Skæl viser tydeligt det 
af Johnston først paaviste Gydemærke, der fremkommer ved, at 
Skællets Rand, naar Gydetiden nærmer sig, resorberes stærkt. Dens 
Alder var ca. 6 Aar, medens Alderen hos de øvrige Vinterlaks har været 
4 eller 5 Aar, alt eftersom de har tilbragt et eller to Aar i Ferskvand. 
